Diari Oficial de la Generalitat Valenciana


Sumari del DOGV 5492, del 18-04-2007 (2007/4670)

ACORD de 28 de febrer de 2007, de la Comissió Territorial d'Urbanisme de València, relatiu a la modificació de diversos punts del Pla general d'Alfafar.
--------------------------------------------------------------------------------------------------------------------------------------------------------

### Dades del document

Número de DOGV
:   5492

Data del DOGV
:   18-04-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/4670


Data del document
:   28-02-2007

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alfafar
    * pla d'urbanisme

Vist l'expedient remés per l'Ajuntament d'Alfafar relatiu a la modificació de diversos punts del Pla general, es ressalten els següents antecedents i fonaments jurídics:
Antecedents
1. El Ple de l'Ajuntament en sessió celebrada el 31 de març de 2005, va acordar sotmetre a informació pública el projecte per un termini d'un mes, mitjançant un edicte publicat en el DOGV núm. 5007, de 17 de maig de 2005, i no consta la publicació en un diari no oficial d'àmplia difusió en la localitat.
Durant el període d'exposició pública, es va presentar una al·legació per Promociones Jobajal, SL, que va ser degudament contestada per l'Ajuntament en l'informe tècnic que forma part integrant de l'acord plenari d'aprovació provisional de l'expedient.
El projecte es va aprovar provisionalment per acord plenari de data 28 de juliol de 2005, on es disposa la desestimació de l'al·legació presentada basant-se en l'informe anteriorment citat, com també traslladar l'expedient a la Comissió Territorial d'Urbanisme de València, interessant la seua aprovació definitiva.
2. El projecte consta de memòria informativa i justificativa, com també plànols de planejament vigent i d'ordenació proposada.
3. L'objecte del projecte consisteix en la modificació de diverses determinacions del Pla general, relatives totes elles al canvi de l'ús dotacional de diferents equipaments ubicats en sòl urbà, a nivell gràfic.
Les modificacions preteses, succintament, són les següents:
1. Modificació de l'ús d'una parcel·la de titularitat municipal, situada entre el camí Vell de Picassent i el carrer Ontinyent, destinada a equipament d'ús escolar a ús dotacional viari i aparcament, adaptant al seu torn, la superfície de la parcel·la dotacional a la realitat física, passant de 2.205 m² a 1.696,91 m².
Es tracta d'adaptar la forma de la parcel·la dotacional a la nova realitat física produïda per la via prevista d'accés a l'avinguda del Sud i la rotonda en l'encreuament amb el camí Vell de Picassent. Aquesta adaptació suposa que la superfície de la parcel·la prevista en el pla de 2.205 m² es reduïsca a 1.696,91 m² i la diferència de superfície, 508,09 m², passe a incrementar el sòl destinat a viari.
La segona modificació interessada consisteix en el canvi de qualificació de la parcel·la, passant d'equipament escolar a dotacional públic de xarxa viària i aparcament, considerant que no cal disposar de sòl escolar en la zona ja que s'ha construït un nou col·legi públic a escassos 250 metres, i perquè l'afecció de la rotonda prevista fa que la superfície edificable, 1.125,05 m², siga insuficient per a una dotació escolar.
2. Canvi d'ús del solar situat en el carrer Isaac Peral núm. 42 de residencial a dotacional públic equipament administratiu i institucional. Canvi d'ús de l'immoble ubicat en el carrer Ortega i Gasset, de cultural recreatiu privat a equipament administratiu i institucional.
La primera modificació proposada es justifica en la necessitat d'ampliar les oficines municipals amb un solar pròxim a l'Ajuntament, ubicat en el carrer Isaac Peral núm. 42, modificant per a això l'ús vigent residencial a dotacional públic d'equipament administratiu i institucional. El solar té una superfície de 182 m², es manté l'edificabilitat i el nombre de plantes previst pel Pla vigent.
En el cas de l'immoble situat en el carrer Ortega i Gasset, es proposa el canvi de qualificació de cultural recreatiu privat, que albergava un antic cine, a dotacional públic d'equipament administratiu i institucional.
Aquests nous equipaments formarien part de la xarxa secundària de dotacions públiques.
3. Canvi d'ús de dos solars situats en l'avinguda Torrent, d'equipament privat comercial a dotacional públic destinat a zones verdes -JL.
Es proposa modificar la qualificació urbanística de dues parcel·les destinades a equipaments privats d'ús comercial incloses en dues zones verdes ja previstes en el Pla general vigent, a destinar la totalitat de les parcel·les a l'ús dotacional públic de zones verdes, en la seua categoria de jardí.
4. Desqualificació de l'equipament destinat a servei públic amb aprofitament lucratiu privat (antic quarter de la Guàrdia Civil), situat en el carrer Blasco Ibáñez a ús residencial per a la construcció d'habitatge protegit.
Aquesta modificació es justifica en la necessitat d'obtindre sòl per a la construcció d'habitatge protegit en el municipi, s'augmenta el nombre de plantes permeses pel Pla general vigent de 2 a 3 plantes. L'increment d'aprofitament de 585 m²t es compensa amb la qualificació com a equipaments públics del sòl afectat per les modificacions anteriors.
5. Canvi d'ús d'una parcel·la destinada a equipament de serveis d'interés públic i social amb aprofitament lucratiu, situada en el polígon Rabisanxo per a ser qualificada com a sòl d'ús terciari i comercial.
Es pretén la modificació de la qualificació d'una parcel·la qualificada de servei d'interés públic i social amb aprofitament lucratiu en el polígon Rabisanxo per a ser qualificada com a sòl d'ús terciari i comercial.
L'edificabilitat d'1,69 m²t/m²s de la parcel·la dotacional, és la mateixa que l'atorgada a les parcel·les d'ús terciari en la seua categoria de comercial, per la qual cosa l'única diferència d'aqueixa parcel·la dotacional destinada a ús comercial és l'ús permés.
El sector Rabisanxo ja va realitzar en el seu moment la cessió de vials i zones verdes, i el sòl qualificat com a equipament de serveis d'interés públic i social, té aprofitament lucratiu i només difereix de la resta de les parcel·les privades en l'ús. El fet és que l'ús a què estava reservada la parcel·la era el parc de bombers i aquesta dotació s'ha realitzat en un altre municipi com a servei centralitzat per a l'Horta Sud.
Les modificacions preteses es concreten de forma comparativa amb el planejament vigent en el quadre-resum següent:4. Amb data 23 de setembre de 2005, aquest Servei Territorial va sol·licitar informe a la Conselleria de Cultura i Educació, Direcció General de Règim Econòmic i es va demanar a l'Ajuntament d'Alfafar la presentació d'un exemplar més del projecte.
Aquest exemplar requerit va ser depositat en aquesta Conselleria en data 13 d'octubre de 2005.
Amb data 4 de novembre de 2005, va entrar l'escrit de la Conselleria de Cultura i Educació, sol·licitant la còpia de la documentació necessària per a emetre l'informe interessat, donant-li al seu torn trasllat a l'Ajuntament d'Alfafar d'aquesta sol·licitud.
Amb data registre d'eixida de 30 de gener de 2005, l'Ajuntament d'Alfafar remet a la Conselleria de Cultura i Educació la documentació sol·licitada per a emetre un informe. Amb data 28 de juny de 2006, va entrar informe favorable, remés per l'esmentat organisme autonòmic, el projecte no comporta cap alteració de la població escolar prevista per al municipi.
5. Amb data 10 d'abril de 2006, aquest Servei Territorial sol·licita verbalment a l'Ajuntament la còpia de l'expedient administratiu, a fi d'acreditar l'acompliment del tràmit d'informació pública de l'expedient, i resulta incomplet l'acord d'aprovació municipal remés, ja que no consta en aquest ni el termini d'exposició de l'expedient ni la publicació dels anuncis preceptius.
Amb data 18 d'abril de 2006, va entrar en aquest Servei Territorial la còpia de la documentació requerida el passat dia 10 d'abril, la qual acredita, mitjançant l'informe municipal de proposta d'aprovació provisional de l'expedient de referència de 4 de juliol de 2005, únicament l'acompliment del tràmit d'informació pública de l'expedient en el DOGV.
6. La Comissió Territorial d'Urbanisme en sessió celebrada amb data 12 de maig de 2006, va acordar suspendre l'aprovació definitiva del Projecte de modificació de diversos punts del PGOU d'Alfafar, fins a l'acreditació del compliment del tràmit d'informació pública en un diari no oficial; i la justificació de les mesures compensatòries exigides per l'article 55.3 de la LRAU per a l'aprovació de l'apartat 5, i presentar-se un text refós de l'expedient corregit de conformitat amb el que ha exposat el fonament de dret tercer in fine, i que diu literalment el següent;
1. Modificació de l'ús d'una parcel·la de titularitat municipal, situada entre el camí Vell de Picassent i el carrer Ontinyent, destinada a equipament d'ús escolar a ús dotacional viari i aparcament, adaptant al seu torn, la superfície de la parcel·la dotacional a la realitat física, passant de 2.205 m² a 1.696,91 m², l'interés públic està prou justificat, ja que amb aquesta modificació s'afavoreix la prestació d'un servei públic de primera importància ciutadana, com són els aparcaments públics, per la qual cosa es considera conforme amb l'ordenament jurídic.
2. Canvi d'ús del solar situat en el carrer Isaac Peral núm. 42 de residencial a dotacional públic equipament administratiu i institucional. Canvi d'ús de l'immoble ubicat en el carrer Ortega i Gasset, de cultural recreatiu privat a equipament administratiu i institucional, l'interés públic està prou justificat, ja que es millora la prestació del servei públic de l'Ajuntament, per la qual cosa es considera conforme amb l'ordenament jurídic.
3. Canvi d'ús de dues parcel·les situades en l'avinguda Torrent destinades a equipament privat comercial a dotacional públic destinat a zones verdes -JL, es considera conforme des del punt de vista de la política autonòmica en matèria d'habitatge, medi ambient i patrimoni cultural.
4. Desqualificació de l'equipament destinat a servei públic amb aprofitament lucratiu privat (antic quarter de la Guàrdia Civil), situat en el carrer Blasco Ibáñez a ús residencial per a la construcció d'habitatge protegit, es compleix el que ha regulat l'article 58.4.B de la LRAU, i afavoreix la construcció d'habitatges de protecció pública, en quedar afecta la parcel·la a aquest règim d'habitatge. El balanç dotacional queda compensat amb les altres modificacions.
5. Modificació de l'ús d'una parcel·la destinada a equipament de serveis d'interés públic i social amb aprofitament lucratiu, situada en el polígon Rabisanxo per a ser qualificada com a sòl d'ús terciari comercial, es proposa suspendre l'aprovació d'aquest apartat fins que s'acredite el compliment del balanç dotacional de la reforma pretesa, d'acord amb el que preveu l'article 55. 3 LRAU.
Per tot el que s'ha exposat, considerant que l'expedient no delimita el sòl dotacional pertanyent a la xarxa primària ni a la secundària, ni s'assignen els nous usos pretesos d'acord amb la normativa urbanística valenciana, s'ha de presentar un text refós de l'expedient per a ser visat i la publicació de l'aprovació definitiva, corregit de conformitat amb la terminologia i la nomenclatura continguda en l'article 30 del RPCV, que regula la classificació general i funcional de les dotacions públiques.
7. Amb data 11 d'agost de 2006, l'Ajuntament presenta còpia de l'expedient administratiu complet i escrit d'al·legacions a l'acord de suspensió adoptat per la Comissió Territorial respecte al punt número 5 del projecte referenciat.
Amb vista a justificar el tràmit d'informació pública del projecte en un diari no oficial, l'Ajuntament presenta còpia de l'edicte publicat en el periòdic Levante-EMV amb data 26 d'abril de 2005.
A l'efecte d'alçar la suspensió de l'apartat 5 del projecte proposat, la corporació presenta escrit d'al·legacions, que, en resum, estableix el següent;
"En la legislació urbanística vigent en el moment de la redacció de la modificació, LRAU i Reglament de planejament de la Comunitat Valenciana (article 12), no s'exigia la reserva de viari i de zones verdes en una proporció no inferior al 10% de la superfície del sector. La Llei 16/2005, urbanística valenciana i el Reglament d'ordenació i gestió territorial i urbanística (article 166.6) no han variat aquesta exigència, per la qual cosa hui no seria necessària la reserva de sòl dotacional.
D'altra banda, en un sector terciari i comercial que està situat al costat d'altres terciaris i comercials o industrials, els usos més acords són els destinats a infraestructures no vinculades amb l'ús residencial. Així s'entén que es pretenguera instal·lar un parc de bombers.
L'Ajuntament d'Alfafar, per acord majoritari del seu òrgan col·legiat i en exercici de la seua autonomia local, tracta d'ubicar usos compatibles i satisfactoris a l'interés social i públic de l'entorn comercial d'Alfafar, sense detriment de les dotacions públiques del sector; perquè el càlcul d'aquestes obeeixen l'ús predominant comercial, terciari i no constitueixen dotacions públiques de l'estàndard urbanístic; perquè no van computar en el seu dia, perquè no fan falta; i a més contemplen l'exigència d'edificabilitat."
8. Alfafar compta amb Pla general d'ordenació urbana aprovat per la Comissió Territorial d'Urbanisme en sessió celebrada amb data 10 de desembre de 1991.
9. La Comissió Informativa de la Comissió Territorial d'Urbanisme de València, en sessió celebrada el 21 de febrer de 2007, per unanimitat, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
Fonaments jurídics
1. Valoració global
Si entrem en el fons de l'assumpte, cal verificar el compliment de les observacions efectuades per la Comissió Territorial d'Urbanisme, en el seu acord de data 12 de maig de 2006, i són les següents;
a) Es considera acomplit el condicionant relatiu a l'acreditació del tràmit d'informació pública del projecte en un diari d'informació general, per haver-se presentat la còpia de l'edicte publicat en el periòdic Levante-EMV.
b) Respecte a les al·legacions presentades per la corporació respecte a la suspensió de l'aprovació autonòmica de l'apartat 5, consistent en la supressió d'un equipament públic amb aprofitament lucratiu, i en el canvi de qualificació a ús terciari comercial, cal argumentar, no obstant això que no resulta preceptiva la reserva de sòl destinat a equipaments en sectors d'ús industrial, d'acord amb el que estableix l'article 55. 3 de la LRAU, tota alteració de l'ordenació establida per un pla general que desafecte el sòl de la destinació pública, així el cas, ha de contemplar les mesures compensatòries necessàries per a mantindre la proporció i la qualitat de les dotacions públiques respecte a l'aprofitament. En conseqüència, i atés que l'expedient no estableix les mesures exigides per l'article citat, aquesta modificació no es considera conforme amb l'ordenament jurídic.
c) Per al segellament del projecte per la CTU, s'ha d'aportar el Text refós en dos exemplars i dues còpies en suport digital.
2. Òrgan competent
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
A la vista de tot el que antecedeix la Comissió Territorial d'Urbanisme de data 28 de febrer de 2007, per unanimitat, acorda: aprovar definitivament els punts 1, 2, 3 i 4 de l'expedient de modificació de diversos punts del PGOU d'Alfafar, i denegar l'aprovació de l'apartat 5, en mèrits al que s'ha exposat en el fonament jurídic primer apartat b).
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 estableix literalment;
"Art. 44.1. En els litigis entre administracions públiques no cap interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.
En el supòsit de no formular el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.
Tot això sense perjudici que es puga exercir qualsevol altre recurs o acció que es crega oportú.
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).
València, 28 de febrer de 2007.- El secretari de la comissió territorial d'urbanisme: Álvaro Aleixandre Ortí.